 Masser af unge vil gerne være værnepligtig

Det er efterhånden så populært at melde sig som frivillig værnepligtig, at flere melder sig end der er brug for. På flyvestation Aalborg anser man det som et luksusproblem. Det skriver P4 Nordjylland. Sidste år meldte 5.500 drenge og piger sig på Flyvestation Aalborg, men i Nordjylland skal der kun bruges 4.800 jenser. -Det er svært for de unge at finde ufaglært arbejde, og mange vælger derfor militærtjeneste, siger kaptajn Frederik Hansen, der er sessionschef på det nordjyske rekrutteringscenter på Flyvestation Aalborg til Nordjyllands Radio.